***Որոշում***

***Կատարողական վարույթը կասեցնելու մասին***

***« 03 » հունիս 2015թ. ք. Վանաձոր***

*ՀՀ ԱՆ ԴԱՀԿ ապահովող ծառայության Լոռու մարզային բաժնի հարկադիր կատարող, արդարադատության ավագ լեյտենանտ Դ.Մատինյանս, ուսումնասիրելով 06.02.15թ.-ին վերսկսված թիվ 06-1065/15 կատարողական վարույթի նյութերը,*

***Պ Ա Ր Զ Ե Ց Ի***

*ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 24.07.13թ. տրված թիվ ԵԿԴ-0151/17/13 կատարողական թերթի համաձայն պետք է՝ Ալիկ Սուրենի Սաքանյանից հօգուտ «Ակբա-Կերդիտ Ագրիկոլ բանկ» ՓԲԸ-ի համապարտության կարգով բռնագանձել 133.461.157,50 ՀՀ դրամ, որից 126.000.000 ՀՀ դրամը որպես «Բենեֆիցարին» վճարված գումար, 1.159.890,20 ՀՀ դրամը՝ որպես կուտակված տոկոսագումար, 6.256.267,30 ՀՀ դրամը՝ որպես պայմանագրի 4.2.5 կետով նախատեսված տույժի գումար, ինչպես նաև 1.500.000 ՀՀ դրամ՝ որպես հայցվորի կողմից նախապես վճարված արբիտրաժային վճարի գումար։*

*Գումարների բռնագանձումը տարածել պատասխանող Ալիկ Սաքանյանին սեփականության իրավունքով պատկանող գույքի և դրամական միջոցների վրա։*

*Պարտապանից պետք է բռնագանձել նաև բռնագանձման ենթակա գումարի 5%, որպես կատարողական գործողությունների կատարման ծախս։*

*Կատարողական գործողությունների արդյունքում արգելանք է կիրառվել պարտապանին համատեղ սեփականության իրավունքով պատկանող ՀՀ, Լոռու մարզ, գ.Գուգարքում գտնվող թիվ 243-008 խոտհաքի և ՀՀ Լոռու մարզ,գ.Գուգարքում գտնվող թիվ 243-007,304-050 վարելահողերի նկատմամբ։ Պարտապանին պատկանող բռնգանձման ենթակա այլ գույք, դրամական միջոցներ և եկամուտներ չեն հայտնաբերվել, և ի հայտ են եկել սնանկության հատկանիշներ։*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով,*

*Ո Ր Ո Շ Ե Ց Ի*

*Կասեցնել 06.02.2015թ.-ին վերսկսված թիվ 06-1065/15 կատարողական վարույթը՝ 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում։*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

*«ԴԱՀԿ մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***Հարկադիր կատարող՝ Դ. Մատինյան***